[{"text_idx": "#000003", "text": "Reformierakonna fraktsioon ei toetanud ta\u0308na Riigikogu Isamaa fraktsiooni ettepanekut Vabariigi Valitsusele ehitada ebaseadusliku ra\u0308nde to\u0303kestamiseks Kagu-Eestis ajutisele kontrolljoonele kiirkorras alaline fu\u0308u\u0308siline to\u0303ke ning na\u0308ha selleks ette vahendid 2022. aasta riigieelarves. Eelno\u0303u poolt ha\u0308a\u0308letas 27 ja vastu oli 26 saadikut. Keskerakond ja\u0308ttis ha\u0308a\u0308letamata."}, {"text_idx": "#000005", "text": "\u201eSellises tempos piiritara ehitamine ja\u0308tab paraku Eesti ajutise kontrolljoone avatuks vo\u0303imalikule ebaseaduslikule sissera\u0308ndele. On lihtsalt prognoositav, et olukorras, kus La\u0308ti, Leedu ja Poola on oma piirid fu\u0308u\u0308siliste to\u0303ketega kindlustanud, leiavad Euroopa Liidu vastased jo\u0303ud ja\u0308rgmise no\u0303rga koha, mille kaudu ebaseadusliku sissera\u0308nnet organiseerida,\u201c ra\u0308a\u0308kis Seeder, kelle so\u0303nul tuleb Kagu-Eestis ajutisele kontrolljoonele kiirkorras rajada alaline fu\u0308u\u0308siline to\u0303ke ning na\u0308ha selleks ette vahendid 2022. aasta riigieelarves ja ja\u0308rgnevate aastate riigieelarve strateegias."}, {"text_idx": "#000006", "text": "\u201eLa\u0308ti, Leedu ja Poola vastu korraldatud ru\u0308nnakud Valgevene poolt ja Venemaa heakskiidul na\u0308itavad, et Eesti peab kiiremas korras tegutsema. Meie ajutine kontrolljoon on faktiliselt ka Euroopa Liidu va\u0308lispiir ja meie piirinaabriks on agressiivne Venemaa, kes mo\u0303ni aasta tagasi organiseeris ebaseaduslikku ra\u0308nnet Vene-Norra piiril,\u201c meenutas Seeder, kelle so\u0303nul ei tohi alalise fu\u0308u\u0308silise to\u0303kke rajamisega viivitada."}, {"text_idx": "#000007", "text": "\u201cEttepaneku tegemine Vabariigi Valitsusele ebaseadusliku ra\u0308nde to\u0303kestamiseks Kagu-Eestis ajutisele kontrolljoonele fu\u0308u\u0308silise to\u0303kke kiirkorras ehitamiseks\u201d eelno\u0303u 435 OE vajas esimesel lugemisel Riigikogu koosseisu ha\u0308a\u0308lteenamust (51 ha\u0308a\u0308lt). Isamaa fraktsiooni algatatud eelno\u0303u poolt ha\u0308a\u0308letas 27 ning vastu oli 26 saadikut."}]